**Memorandum o podpore spoločného kandidáta na predsedu BBSK**

**medzi Ondrejom Lunterom**

**a koalíciou politických strán Sloboda a Solidarita (SaS), Kresťanskodemokratické hnutie (KDH), Progresívne Slovensko, SPOLU - občianska demokracia (SPOLU), Občianska konzervatívna strana (OKS).**

1. Signatári memoranda vyhlasujú, že ich spoločným cieľom je víťazstvo nezávislého kandidáta Ondreja Luntera vo voľbách za predsedu Banskobystrického samosprávneho kraja (BBSK) v roku 2022.
2. Signatári memoranda budú v nasledujúcom období za týmto účelom spolupracovať a koordinovať svoje politické a komunikačné aktivity v rozsahu, na akom sa dohodnú.
3. Signatári memoranda vyhlasujú, že vo voľbách poslancov samosprávneho kraja nebudú vytvárať volebné koalície ani inak spolupracovať s kandidátmi strán SMER - sociálna demokracia, Kotlebovci - Ľudová strana Naše Slovensko, REPUBLIKA a inými kandidátmi politického extrému.
4. Signatári memoranda rešpektujú snahu Ondreja Luntera ďalej rozširovať podporovateľov jeho kandidatúry s cieľom vytvoriť čo najširšiu koalíciu politickej a občianskej podporyjeho kandidatúry.
5. Ondrej Lunter vyhlasuje, že v prípade víťazstva vo voľbách za predsedu BBSK chce zostaviť v zastupiteľstve BBSK čo najširšiu koalíciu zhody na záujmoch Banskobystrického kraja za účasti poslancov zvolených za strany signatárov tohto memoranda tak, aby zohľadňovala záujmy voličov zvolených kandidátov za koalíciu politických strán SaS, KDH, Progresívne Slovensko, SPOLU a OKS.